Komission asetus (ETY) N:o 2826/92, annettu 29 päivänä syyskuuta 1992, Ranskan merentakaisten departementtien erityisen muna-, siipikarjanliha- ja kanituotteiden hankintajärjestelmän soveltamista koskevista yksityiskohtaisista säännöistä



Virallinen lehti nro L 285 , 30/09/1992 s. 0010 - 0011

Suomenk. erityispainos Alue 3 Nide 45 s. 0091

Ruotsink. erityispainos Alue 3 Nide 45 s. 0091



KOMISSION ASETUS (ETY) N:o 2826/92, annettu 29 päivänä syyskuuta 1992, Ranskan merentakaisten departementtien erityisen muna-, siipikarjanliha- ja kanituotteiden hankintajärjestelmän soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91(1) ja erityisesti sen 4 artiklan 5 kohdan, ottaa huomioon yhteisessä maatalouspolitiikassa sovellettavan laskentayksikön arvosta ja vaihtokursseista 11 päivänä kesäkuuta 1985 annetun neuvoston asetuksen (ETY) N:o 1676/85(2), sellaisena kuin se on viimeksi muutettuna asetuksella (ETY) N:o 2205/90(3), ja erityisesti sen 12 artiklan, sekä katsoo, että asetuksen (ETY) N:o 3763/91 4 artiklan mukaisesti olisi määritettävä muna-, siipikarjanliha- ja kanialan osalta kutakin vuosittaista soveltamisaikaa kohti yhteisöstä peräisin olevan jalostusmateriaalin se määrä, josta maksetaan tukea Ranskan merentakaisten departementtien tuotantomahdollisuuksien kehittämistä varten, muualta yhteisöstä peräisin olevien siitosmunien, isovanhempaispoikasten ja siitoskanien hankinnalle Ranskan merentakaisiin departementteihin maksettavien edellä mainittujen tukien suuruudet olisi vahvistettava; nämä tuet on vahvistettava ottaen huomioon erityisesti hankintakustannukset maailmanmarkkinoilta, Ranskan merentakaisten departementtien maantieteellisestä sijainnista johtuvat olosuhteet ja kyseisten eläinten tai tuotteiden kolmansiin maihin viennissä käytettävät perushinnat, yksityiskohtaiset säännöt Ranskan merentakaisten departementtien tiettyjen maataloustuotteiden erityisen hankintajärjestelmän soveltamisesta vahvistetaan komission asetuksessa (ETY) N:o 131/92(4), sellaisena kuin se on muutettuna asetuksella (ETY) N:o 2132/92(5); olisi annettava muna-, siipikarjanliha- ja kanialalla vallitseviin kauppakäytäntöihin mukautetut lisäsäännöt erityisesti tukitodistusten voimassaoloajan sekä toimijoiden velvoitteiden noudattamisen takaavien vakuuksien suuruuden osalta, hankintajärjestelmän moitteettoman hallinnon vuoksi olisi säädettävä aikataulu todistushakemusten jättämiselle ja harkinta-aika todistusten antamiselle, asetuksen (ETY) N:o 131/92 3 artiklan 4 kohdassa säädetään, että sovellettavan tuen on oltava tukitodistushakemuksen jättöpäivänä voimassa olevan tuen suuruinen; sen vuoksi olisi säädettävä, että tuen maksussa sekä todistukseen liittyvän vakuuden antamisessa käytettävän vaihtokurssin on oltava tänä samana todistushakemuksen jättöpäivänä voimassa oleva maatalouden vaihtokurssi, tässä asetuksessa säädetyt toimenpiteet ovat siipikarjanlihan ja munien sekä naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (ETY) N:o 3763/91 4 artiklan 1 kohdassa säädetty tuki yhteisöstä peräisin olevien kukkojen, kanojen ja kanien jalostusmateriaalin hankinnalle Ranskan merentakaisiin departementteihin sekä kananpoikien, siitosmunien ja siitoskanien lukumäärä, josta sitä maksetaan, vahvistetaan liitteessä. 2 artikla Sovelletaan asetuksen (ETY) N:o 131/92 säännöksiä. 3 artikla Ranskan on nimettävä toimivaltainen viranomainen: a) asetuksen (ETY) N:o 131/92 3 artiklan 1 kohdassa säädetyn "tukitodistuksen" antamiseen, b) tuen maksuun asianomaisille toimijoille. 4 artikla 1 Tukitodistushakemukset on esitettävä toimivaltaiselle viranomaiselle kunkin kuukauden viiden ensimmäisen työpäivän kuluessa. Todistushakemus voidaan hyväksyä ainoastaan, jos: a) se ei koske Ranskan ennen hakemusten esittämiselle asetetun määräajan alkamista julkaisemaa kunkin tuoteryhmän osalta käytettävissä olevaa enimmäismäärää suurempaa eläin- tai tuotemäärää, b) ennen todistushakemusten esittämiselle asetetun määräajan päättymistä on esitetty todiste siitä, että asianomainen on antanut vakuuden, jonka suuruus on: - 2 ecua sataa kananpoikaa tai siitosmunaa kohti, - 5 ecua kania kohti. 2 Tukitodistukset annetaan viimeistään kunkin kuukauden kymmenentenä työpäivänä. 5 artikla Tukitodistusten voimassaoloaika päättyy kahden kuukauden kuluttua niiden antamiskuukauden viimeisestä päivästä. 6 artikla Edellä 1 artiklassa säädetty tuki maksetaan tosiasiallisesti toimitetusta määrästä. Tuen määrän ja todistukseen liittyvän vakuussumman muuttamisessa kansalliselle valuutalle sovelletaan tukitodistushakemuksen jättöpäivänä voimassa olevaa maatalouden vaihtokurssia. 7 artikla Tämä asetus tulee voimaan 1 päivänä lokakuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä syyskuuta 1992. Komission puolesta Ray MAC SHARRY Komission jäsen (1) EYVL N:o L 356, 24.12.1991, s. 1 (2) EYVL N:o L 164, 24.6.1985, s. 1 (3) EYVL N:o L 201, 31.7.1990, s. 9 (4) EYVL N:o L 15, 22.1.1992, s. 13 (5) EYVL N:o L 213, 29.7.1992, s. 25 LIITE >TAULUKON PAIKKA>